Diari Oficial de la Generalitat Valenciana


Sumari del DOGV 9568, del 04-04-2023 (2023/3507)

RESOLUCIÓ de 29 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes a les associacions de protecció i defensa dels animals per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3507


Data del document
:   29-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 29 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes a les associacions de protecció i defensa dels animals per a l'exercici 2023. [2023/3507]  
L'Ordre de 22 de desembre de 2006, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals estableix, en l'apartat cinqué, que les sol·licituds d'ajuda es presentaran mitjançant una instància degudament emplenada i subscrita pel representant legal de l'associació en el termini de presentació que es farà públic anualment mitjançant la publicació en el Diari Oficial de la Generalitat Valenciana.  
  
Aquesta resolució no està subjecta a l'article 107 del Tractat de Funcionament de la Unió Europea (TFUE), ja que no falseja ni amenaça falsejar la competència afavorint determinades empreses o produccions, en tractar-se d'una ajuda a associacions sense ànim de lucre.  
  
A fi de convocar les ajudes per a l'exercici 2023 i establir el procés de sol·licitud i tramitació de les ajudes esmentades, resolc:  
  
  
Apartat primer. Objecte i condicions  
Convocar per a l'exercici 2023 les ajudes a les associacions de protecció i defensa dels animals les bases reguladores de les quals estan contingudes en l'Ordre de 22 de desembre de 2006, de la Conselleria d'Agricultura, Pesca i Alimentació (DOGV 5418, 30.12.2006).  
Podran sol·licitar aquestes ajudes les associacions de protecció i defensa dels animals sense ànim de lucre, legalment constituïdes i inscrites en el Registre d'associacions i que tinguen per principal finalitat la defensa i protecció dels animals.  
  
Apartat segon. Línia pressupostària  
Les ajudes a les associacions de protecció i defensa dels animals es concediran amb càrrec a l'aplicació pressupostària següent:  
- Per a les actuacions contemplades en el paràgraf a de l'apartat segon de l'annex de l'Ordre de 22 de desembre de 2006, amb càrrec a la línia S1792000, capítol 4, del programa 714.80 d'Agricultura i ramaderia.  
- Per a les actuacions contemplades en el paràgraf b de l'apartat segon de l'annex de l'Ordre de 22 de desembre de 2006, es concediran amb càrrec a la línia S8465000, capítol 7, del programa 714.80 d'Agricultura i ramaderia.  
  
Apartat tercer. Distribució d'imports  
Per a la convocatòria 2023 la dotació pressupostària per a la resolució d'expedients serà de:  
- 300.000,00 €, corresponent a l'import pressupostat en l'exercici 2023, en la línia S1792000, per a les actuacions contemplades en el paràgraf a de l'apartat segon de l'annex de l'Ordre de 22 de desembre de 2006.  
- 140.000,00 €, corresponent a l'import pressupostat en l'exercici 2023, en la línia S8465000, per a les actuacions contemplades en el paràgraf b de l'apartat segon de l'annex de l'Ordre de 22 de desembre de 2006.  
  
Apartat quart. Termini de presentació de sol·licituds  
El termini de presentació de sol·licituds per a l'exercici 2023 serà d'un mes comptat a partir de l'endemà de la publicació de l'extracte de la resolució en el Diari Oficial de la Generalitat Valenciana, a través del model normalitzat que es publicarà en la seu electrònica de la Generalitat sede.gva.es/va/proc861.  
De conformitat amb el que s'estableix en l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat, en l'adreça d'internet sede.gva.es/va/proc861 utilitzant els corresponents model normalitzats disponibles en aquesta.  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència Tecnològica i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
Les sol·licituds presentades han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, se signaran electrònicament pels qui siguen competents per a això aquells documents que s'adjunten que siga obligatori signar.  
Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet sede.gva.es/va/proc861.  
  
En el supòsit que alguna de les persones sol·licitants presente la seua sol·licitud presencialment, se la requerirà perquè l'esmene a través de la seua presentació electrònica en els termes previstos en l'article 68.4 de l'esmentada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
Mitjançant la presentació de la sol·licitud, la persona sol·licitant manifesta sota la seua responsabilitat que totes les dades que s'inclouen en aquesta i en la documentació que s'adjunta són verídiques i que es troba en possessió de la documentació que així ho acredita, i queda a la disposició de la Generalitat per a la presentació, comprovació, control i inspecció posterior que s'estimen oportuns.  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/va/proc22648), si bé estan obligats a això els subjectes previstos en l'article 6 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
  
Apartat cinqué. Aportació de documentació  
A la sol·licitud s'adjuntarà la següent documentació:  
- Acreditació de la identitat de la persona jurídica sol·licitant, en cas de no autoritzar la seua consulta per l'òrgan gestor del procediment.  
- Acreditació, quan siga procedent, de la identitat del representant legal, si aquest és una persona jurídica, en cas de no autoritzar la seua consulta per l'òrgan gestor del procediment.  
- Acreditació d'estar al corrent de les obligacions tributàries, estatals i autonòmiques, i amb la Seguretat Social, i amb el Registre d'Explotacions Ramaderes (REGA), en cas de no autoritzar o oposar-se a la seua consulta per l'òrgan gestor del procediment.  
- Estatuts de l'associació visats per òrgan competent o certificació de la persona que ostenta la secretaria de l'associació en què indica que els estatuts que van ser presentats davant la Conselleria en data (reflectint la data), no han sigut modificats.  
- Certificació del registre d'associacions amb data actualitzada en què conste la inscripció en el registre, així com les persones integrants de l'òrgan de representació vigents en l'actualitat.  
- Certificació expedida per la persona que ostenta la secretaria de l'associació en la qual es faça referència expressa al nombre de persones associades i que la persona sol·licitant actua en representació d'aquesta.  
- Programa d'activitats a desenvolupar amb indicació del calendari, en el cas de ser una associació col·laboradora i no haver-lo presentat per a la seua aprovació abans de la sol·licitud de les ajudes.  
- Pressupost.  
- Descripció i pressupost detallat de les activitats per a cadascun dels apartats per als quals se sol·licita l'ajuda.  
- Declaració de nucli zoològic, si és el cas, en cas de no autoritzar la seua consulta per l'òrgan gestor del procediment.  
- Projecte d'obra i llicència d'obra de l'ajuntament corresponent, si és el cas.  
- Conveni amb l'ajuntament de gestió de l'alberg municipal, si és el cas.  
- Acord amb l'ajuntament del programa de recollida d'animals, si és el cas.  
L'acreditació de la documentació esmentada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o sol·licite dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar la següent informació: dades d'identitat del sol·licitant o, si és el cas, del seu representant legal; dades d'estar al corrent de les obligacions amb la Tresoreria de la Seguretat Social, dades del Registre d'explotacions ramaderes (REGA), així com la consulta al registre electrònic de representants. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Apartat sisé. Declaracions responsables  
La persona sol·licitant haurà de subscriure les següents declaracions responsables, segons corresponga:  
- Declara no estar incursa en les prohibicions previstes en l'article 13 de la Llei 38/2003 general de subvencions, així com complir la normativa d'integració laboral de persones amb discapacitat o, si és el cas, estar exempta d'aquesta (Decret 279/2004 del Consell).  
- Que ha informat les persones de les quals aporte dades o documentació en aquest procediment de:  
• La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment  
• La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat  
• Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns  
- Declara que en el cas que aquesta consulta requerisca per llei autorització de la persona les dades de la qual es consultaran, disposa d'aquesta autorització, que estarà disponible a requeriment de l'Administració en qualsevol moment  
  
Apartat seté. Revisió de les sol·licituds i resolució de concessió  
  
L'òrgan instructor del procediment efectuarà la revisió de les sol·licituds presentades, i verificarà tant el contingut i la documentació aportada com el compliment dels requisits establits en la convocatòria; així mateix, realitzarà d'ofici totes les actuacions que considere necessàries per a la determinació, coneixement i comprovació de les dades. Les notificacions d'aquestes actuacions es practicaran per mitjans electrònics mitjançant la compareixença en la seu electrònica de la Generalitat, en estar les persones interessades obligades a relacionar-se amb la Generalitat a través de mitjans electrònics.  
Realitzada la valoració de les sol·licituds en la forma prevista en la present convocatòria, a la vista de l'informe emés per òrgan col·legiat, l'òrgan instructor formularà una proposta de resolució de concessió.  
  
  
Apartat huité. Delegació de competències  
Es delega en el director general competent en matèria de ramaderia la concessió i denegació de les ajudes contemplades en aquesta resolució.  
  
Apartat nové. Mitjans de notificació o publicació  
La resolució inclourà la concessió o denegació expressa de la subvenció i es publicarà en el Diari Oficial de la Generalitat Valenciana, de conformitat amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques i contindrà el llistat baremat d'expedients segons els criteris de priorització establits en la convocatòria, la llista dels beneficiaris amb els imports de les ajudes públiques assignades de la qual estaran exclosos tots els impostos, motivant degudament el sentit d'aquestes i incorporant, si és el cas, les condicions i obligacions derivades d'aquesta.  
La publicació en el DOGV tindrà els efectes de notificació a les persones interessades, així mateix es realitzarà la publicació en la seu electrònica sede.gva.es/va/proc861 a títol informatiu.  
La present convocatòria produirà efectes des de l'endemà de la publicació en el Diari Oficial de la Generalitat Valenciana.  
  
Apartat desé. Justificació  
Els serveis prestats subvencionables seran els realitzats des de la data de presentació de la sol·licitud fins a la data límit de justificació davant l'Administració, el dia 15 d'octubre de 2023, tal com estableix l'apartat seté de l'annex de l'Ordre de 22 de desembre de 2006.  
  
  
Apartat onzé. Protecció de dades de caràcter personal  
Informació relativa al tractament de dades de caràcter personal:  
1. La gestió de les ajudes comporta el tractament de dades de caràcter personal, havent de complir-se les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal s'ha d'informar del següent:  
a) Nom del tractament: ajudes en l'aplicació de les disposicions de la Llei de protecció d'animals de companyia  
b) Responsable del tractament: sotssecretari de la Conselleria d'Agricultura, Desenvolupament Rural, emergència Climàtica i Transició Ecològica. Ciutat Administrativa 9 d'Octubre, c/ Democràcia, 77 46331 València  
c) Finalitat del tractament: gestionar les ajudes en benestar animal: animals domèstics que tenen com a beneficiàries les associacions de protecció i defensa dels animals  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc19970  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades  
f) Es pot obtindre informació més detallada en el següent enllaç: https://agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels següents aspectes:  
  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres punts, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver sol·licitat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.»  
  
Apartat dotzé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa indicades en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana indicades en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en què s'hagen superat els límits establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, amb advertiment i audiència a l'interessat previs, la imposició de multes coercitives en els termes previstos en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que dicta l'acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana o, directament, un recurs contenciós administratiu davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 29 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.